ذكرت وسائل إعلام إسبانية، أن الشرطة الوطنية شدات مؤخرا بضواحي ألميريا جوج مغاربة حصلو محتلين فيرما بشكل غير قانوني وسارقين الضو باش يزرعو الكيف ويتربحو منو. وتم اكتشاف الواقعة من طرف مول الفيرما اللي جا على غفلة وشاف المتهمين كيدخلو على راحتهم، عيط البوليس وخبرهم بأنه ما جاش للفيرما ديالو من دجنبر 2020 ودابا كاين ناس مكيعرفهمش ساكنين فيها.. جات دورية ديال البوليس وشافو كلشي ودخلو شدو المتهمين اللي حصلو زارعين 328 نبتة من الماريجوانا ومخدمين 10 محولات كهربائية و 11 مصباحًا بقوة 600 واط والضو مشفور. اعتقل المتهمان المغربيان، أحدهما لديه سجل إجرامي، وتم تقديمهما أمام محكمة ألمرية، بتهمة الاتجار بالمخدرات واختلاس الكهرباء. 
ألميريا : وجههم صحيح. مغاربة محتلين فيرما وشافرين الضو باش يزرعو الكيف